《和渊明仲秋有感》
元代·梵琦

皇天分四时，白露表佳节。最爱潭水清，犹如镜容彻。

蟾蜍出复没，络纬声欲绝。静卧深夜起，仰观众星列。

流水可嗟吁，附势非俊杰。身即大患本，家无长生诀。

且餐篱下菊，兼吸杯中月。

作者简介：（?—1370）元明间僧人。浙江象山人，俗姓朱，字楚石，小字昙曜。出家后居嘉兴天宁寺。明初太祖建法会于蒋山，征江南成德高僧，琦为第一。学行为当世所推崇，禅寂之外，专志净业。自号西斋老人。所作西斋净土诗数百首，皆蕴含净土宗教义以劝世。